OpenLLM-France/wikimedia huggingface dataset:
# In nome della legge

In nome della legge (euskaraz: «legearen izenean») 1949ko Pietro Germi italiar zinema zuzendariaren film dramatiko neorrealista da.

## Sinopsia

Oharra: Atal honek istorio osoa edo amaiera argitzen du.
Epaile gazte bat Siziliako Capodarso herri txikira bidaliko dute. Eginkizun bat eman diote: legea aplikatzea Mafiak ezarritako arauen arabera gobernatzera eta segurtasunik gabeko egoera iraunkor batean bizitzera ohituta dagoen komunitate batean. Baina laster konturatuko da bakarrik dagoela eta biztanleak ez daudela laguntzeko prest.

## Aktoreak

* Massimo Girotti: Guido Schiavi
* Jone Salinas: Teresa Lo Vasto
* Camillo Mastrocinque: barone Lo Vasto
* Charles Vanel: Turi Passalacqua
* Saro Urzì: maresciallo Grifò
* Turi Pandolfini: don Fifì
* Peppino Spadaro: avvocato Faraglia
* Saro Arcidiacono: cancelliere
* Ignazio Balsamo: Francesco Messana
* Nanda De Santis: Lorenzina
* Bernardo Indelicato: Paolino
* Nadia Niver: Bastianella
* Aldo Sguazzini
* Alfio Macrì: Leopoldo Pappalardo
* Carmelo Olivieri: don Peppino

## Erreferentziak

* ↑ «In nome della legge / In the Name of the Law» Donostiako Zinemaldia.

## Kanpo estekak

* Datuak: Q2247258
# Heriotzorri

Heriotzorri edo adelfa (Nerium oleander) Apozinazeoen familiako zuhaixka da. Mediterraneo itsasoaren inguruko lurraldeetan hazten da berez, baina eremu horretatik kanpora dauden lorategietan ere ikusten da landare apaingarri gisa.

## Deskribapena

Sasi modura hazten da eta 3-4 metrotako altuera har dezake. Erramuaren antzeko hosto berde gogorrak eta iraunkorrak izaten ditu, tamainaz harenak baino luzeagoak. Loreak, arrosa kolorekoak, zuriak, gorriak edo horiak izan ditzake, bost petalo txikikoak.

## Toxikologia

Landare pozoitsua da. Zurtoinetan eta hostoetan bihotza gerarazten duen gai pozoitsu bat du. Zaldiek, behiek, ardiek edo ahuntzek jaten dutenean beherakoak eta odoljarioak eragiten dizkie eta muturreko kasuetan heriotza ere ekar lezake, hortik landarearen euskarazko izena.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q155833
* Multimedia: Nerium oleander / Q155833
* Espezieak: Nerium oleander
# Herishef

Herishef, justizia eta emankortasunaren jainkoa da. Egiptoar mitologian, eguzki jainkoa ere bada

## Ikonografia

Ahari burudun gizon bezala irudikatzen zen, adar kiribilduna, eta Atef koroa eguzki diskoarekin, Uas zetroa eta ankha zeramatzalarik.

## Mitologia

Jatorrizko uretatik jaioa, Niloren goraldia mesedetzen du eta janari hornitzailea da.

## Epitetoak

Bere izenak bere lakuan dagoena esan nahi du eta zakil indartsukoa titulua jasotzen zuen.

## Sinkretismoa

Osiris, Khnum eta Shurekin identifikatua izan zen

## Gurtza

Bere gurtza nagusiena Herakleopolis Magnan izan zen, Egiptoko lehen tarteko aroan oso garrantzitsua izan zelarik. Egunero eskaintzen zitzaizkion idi sakrifizioak.

## Kanpo estekak

* Datuak: Q939129
* Multimedia: Heryshaf / Q939129
# Heritage Hills (Colorado)

Heritage Hills Ameriketako Estatu Batuetako erroldak esleitutako leku bat da. Douglas konderrian dago, Colorado estatuan. 658 biztanle ditu, 4.920.977 kilometro koadroko azaleran banatuta.

## Ikus, gainera

* Douglas konderria

## Kanpo estekak

* Datuak: Q2214037
# Heritage Hills (New York)

Heritage Hills Ameriketako Estatu Batuetako erroldak esleitutako leku bat da. Westchester konderrian dago, New York estatuan. 4.511 biztanle ditu, 4,926648 kilometro koadroko azaleran banatuta.

## Ikus, gainera

* Westchester konderria

## Kanpo estekak

* Datuak: Q3461298
# Heritage Plaza

Heritage Plaza, Ameriketako Estatu Batuetako Houston hirian dagoen bulego etxe orratz bat da. Guztira 232 metro eta 53 solairu dauzka eta 1987an amaitu zuten eraikitzen.
M. Nasr & Partners arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa skyscraperpage.com webgunean.
* Datuak: Q1510199
* Multimedia: Heritage Plaza / Q1510199
# Heritage Creek (Kentucky)

Heritage Creek Kentuckyko hiri bat da. Jefferson konderrian kokatua dago. 2010ean 1.076 biztanle zituen, 1,16 kilometro koadrotan banatuta.

## Ikus, gainera

* Jefferson konderria

## Kanpo estekak

* Datuak: Q2748944
# Herisau

Herisau Suitzako ipar-ekialdean dagoen hiria da, Appenzell Ausserrhoden kantonamenduaren hiriburua. 2012an 15.222 biztanle zituen.

## Erreferentziak

* ↑ Swiss Statistics, Key figures - Regional portraits 2014: Communes Bfs.admin.ch

## Kanpo estekak

* Udalaren webgune ofiziala (Alemanez) (Frantsesez) (Italieraz) (Erromantxez) (Ingelesez)
* Datuak: Q63970
* Multimedia: Herisau / Q63970
# Heritage Lake (Illinois)

Heritage Lake Ameriketako Estatu Batuetako erroldak esleitutako leku bat da. Tazewell konderrian dago, Illinois estatuan. 1.523 biztanle ditu, 3,237723 kilometro koadroko azaleran banatuta.

## Ikus, gainera

* Tazewell konderria

## Kanpo estekak

* Datuak: Q5738931
# Irango futbol selekzio nazionala

Irango futbol selekzio nazionala herrialde hartako ordezkaria da. Asiako futbol selekzio indartsuenetakoa da, hiru aldiz irabazi baitu Asiako Futbol Kopa.

## Palmaresa
### Asiako Futbol Kopa

* Txapeldun (3): 1968, 1972, 1976.
* Finalista (0)
* Hirugarrena (4): 1980, 1988, 1996, 2004.

## Ibilbidea

| Urtea | Munduko Txapelketa |
| 1930- 1974 | ez zen sailkatu |
| 1978 | 14.a |
| 1982- 1994 | ez zen sailkatu |
| 1998 | 20.a |
| 2002 | ez zen sailkatu |
| 2006 | 25.a |
| 2010 | ez zen sailkatu |
| 2014 | 28.a |
| 2018 | 18.a |
| Urtea | Asiako Txapelketa |
| 1956- 1964 | ez zen sailkatu |
| 1968 | Txapelduna |
| 1972 | Txapelduna |
| 1976 | Txapelduna |
| 1980 | 3.a |
| 1984 | 4.a |
| 1988 | 3.a |
| 1992 | 5.a |
| 1996 | 3.a |
| 2000 | 5.a |
| 2004 | 3.a |
| 2007 | 5.a |
| 2011 | 5.a |
| 2015 | 6.a |
| 2019 | 3.a |

## Uniformea

* 1970 ||
* 1971 ||
* 1978 ||
* 1986-1990 ||
* 1990-2004 ||
* 2006-tik ||

## Jokalari aipagarrienak

2022ko azaroaren 21ean eguneratua.
| Parte hartzeak JokalariaParte hartzeakUrteak 1Javad Nekounam1512000-2015 2Ali Daei1491993-2006 3Ali Karimi1271998-2012 4Ehsan Hajsafi1222008- 5Jalal Hosseini1162007- 6Mehdi Mahdavikia1111996-2009 7Andranik Teymourian1012005-2016 8Karim Ansarifard942009- 9Karim Bagheri871993-2010 Masoud Shojaei872004-2019 | Goleatzaileak JokalariaGolak 1Ali Daei109 2Karim Bagheri50 3Sardar Azmoun41 4Javad Nekounam39 5Ali Karimi38 6Mehdi Taremi30 7Karim Ansarifard29 8Gholam Hossein Mazloumi19 9Farshad Pious18 10Reza Ghoochannejhad17 |

## Kanpo estekak

* (Arabieraz) Irango futbol federazioaren webgune ofiziala
* Datuak: Q184602
* Multimedia: Iran national football team / Q184602
# Irandatz ikastetxea

Irandatz ikastetxea (frantsesez: Collège Irandatz) Hendaiako eskola bat da. Bigarrena kalean dago. Gaur egun 500 ikasle badira gutxi gorabehera.

## Historia

Irandatz auzoan gaztelu bat zegoen (gaztelu hori etxe handi bat zen) berantago etxe hori suntsitu zuten baserri bat egiteko. Baserri lurrak oraingo bide bazterrean ziren eta Aiche egina eta nekez egina etxeak inguratzen zituzten. Orain kolegioa, gimnasioa eta igerilekua baserri lekuan daude.

## Kokapena

Irandatz kolegioa Hendaia kokatzen da Frantzia eta Espainiaren arteko mugan. Latitude : 43.350858 | Longitude : -1.775038

## Erreferentziak

* ↑ «Hendaye : James Taylor fait sa rentrée au collège Irandatz» Sud-Ouest 2014-9-8.

## Kanpo estekak

* Webgunea
* Datuak: Q16517691
# Iranduba

Iranduba Brasilgo udalerri bat da, Amazonaseko estatuan kokatua. 60.993 biztanle ditu 2.214,251 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q1761947
* Multimedia: Iranduba / Q1761947
# Irango Azerbaijan

    Artikulu hau Irango eskualde historikoari buruzkoa da; beste esanahietarako, ikus «Azerbaijan (argipena)».
Azerbaijan edo Azarbaijan (persieraz: آذربایجان‎, Āzarbāijān, ɒːzæɾbɒːjˈdʒɒːn ahoskatua; azerbaijaneraz: آذربایجان Āzerbāyjān, ɑːzæɾbɑjˈdʒɑn ahoskatua), baita Irango Azerbaijan ere, ipar-mendebaldeko Irango eskualde historikoa da, Irak, Turkia, the Nakhitxevango Errepublika Autonomoa, Armenia eta Azerbaijango Errepublika mugakideak dituena. Jatorriz, eskualdeari Āturpātākān zioten, eta historian zehar izen hori Azerbaijan bihurtu da. Historialariek eskualde hau Zoroastroaren sorlekua zela uste dute eta bere izena zoroastrismoarekin lotuta dagoela, beraz, Adur Gushnasp suzko tenplua inguru honetan dago, Takht-e Soleiman aztarnategi arkeologikoan.

## Banaketa administratiboa

Lau probintziak osatzen dute:
* Mendebaldeko Azerbaijan
* Ekialdeko Azerbaijan
* Zanjan
* Ardabil
100.081 km²-ko azalera du eta 1989an 5.990.000 biztanle zituen. Gainera, 10.000 km²-ko azalera eta 1.500.000 biztanle inguru ditu Hamadan, Arak, Saveh, Ipar Khorasan eta Teheran probintzietan banatuta.
Hiriburua Tabriz da (1.733.033 bizt.). Urmia (856.914 bizt.) eta Ardabil (531.374 bizt.) ere bertan daude.

## Erreferentziak

* ↑ Minahan, James. (1998). Miniature Empires. Greenwood Publishing Group.
* ↑ Iran: Provinces and Cities population statistics

## Kanpo estekak

* Datuak: Q274536
* Multimedia: Iranian Azerbaijan / Q274536
# Irango Gobernua

Irango Islamiar Errepublikako Gobernua (persieraz: هیئت‌دولت ایران‎, Heyatedovlat-e Iran) Iranen botere exekutiboa duen konstituzio-organoa da. Irango konstituzioaren arabera, presidentea herrialde honetako botere exekutiboaren burua da. Presidenteak berak eta berak izendatutako ministroek eta idazkariek gobernua osatzen dute, Islamiar Kontsultarako Batzordeak onartu ondoren. Gobernuko kideak larunbatetan biltzen dira presidentetzaren egoitzan, Teherango Pasteur kalean.
Egungo presidentea Ebrahim Raisi da.

## Kanpo estekak

* Datuak: Q17175093
* Multimedia: Government of Iran / Q17175093
# Irango Kurdistan

Irango Kurdistan edo Ekialdeko Kurdistan (kurdueraz: ڕۆژھەڵاتی کوردستان, Rojhilatê Kurdistanê; persieraz: کردستان ایران‎) Irango estatuaren menpe dagoen Kurdistango zatia da. Mendebaldeko Azerbaijan, Kurdistan, Kermanxah, Ilam eta Lorestan probintziek osatzen dute. Kurduek osatzen dute talde etniko nagusia, Irango biztanleriaren %10a direlarik.
Kurdistanek Siria iparraldea (Rojava edo mendebaldeko Kurdistan), Irak iparraldea (Hegoaldeko Kurdistan) eta Turkia ekialdea (Iparraldeko Kurdistan) ere hartzen ditu.

## Erreferentziak

* ↑ Bengio, Ofra. (2014). Kurdish Awakening: Nation Building in a Fragmented Homeland. University of Texas Press.

## Kanpo estekak

* Datuak: Q2041508
* Multimedia: Iranian Kurdistan / Q2041508
# Irango bandera

Irango bandera :
| Erabilera | |
| Proportzioa | 4:7 |
| Erabakia | 1980 |
| Koloreak | Gorria Zuria Berdea |
Irango bandera 1980ko uztailaren 29an erabaki zen Irango Iraultzaren ondorio gisa. Kolore berde, txuri eta gorria XVIII. mendetik erabili dira eta 1906tik aurrera kolore horiek erabili dira banderatan.
Ruhollah Khomeinik egindako Iraultzaren ostean banderatik lehoia eta eguzkia kendu ziren eta horren truke lau ilargi erdi jarri ziren ezpata baten inguruan. Gainera zuriak gorria eta berdea ukitzen duen lekuetan zuriz Allahu Akbar (Allah handia da) esaldia jarri zen 22 aldiz, 11 kolore bakoitzaren gainean, Bahmanaren (11. hilabetea) 22an ihes egin baitzuen xaak herrialdetik.

## Ikus, gainera

* Iran

## Kanpo estekak

* Datuak: Q126622
* Multimedia: National flag of Iran / Q126622
# Irango geografia

Iran Hego-mendebaldeko Asiako estatua da, Kaspiar itsasoa, Persiar golkoa eta Omango golkoaren artean hedatua. Munduko 17. herrialderik handiena da, 1.648.000 kilometro koadroko eremuarekin, Erresuma Batua, Frantzia, Espainia eta Alemaniaren eremuen batura adina.

## Mugak

Iranek zazpi herrialderekin du muga:
* Azerbaijan, 432 kilometro
* Armenia, 35 kilometro
* Turkmenistan, 992 kilometro
* Pakistan, 909 kilometro
* Afganistan, 936 kilometro
* Turkia, 499 kilometro
* Irak, 1.458 kilometro

## Erliebea

Eskematikoki, Irango erliebea zirkulu zentrokidez eraturik dago: goi-ordoki agorrak erdialdean, mendilerro garai batzuk goi-ordokien inguruan, muinoaldeak mendilerroen alde batera eta bestera, eta lautadak.
* Batez beste 900 metroko garaiera duten goi-ordoki batzuek hartzen dute Irango erdialdea eta ekialdea. Arront eremu agor eta zabala da, eta oso jende gutxi bizi da. Prezipitazioak urriak dira, 300 litro metro koadroko gehienez. Bi basamortu gazi daude: Kavir (80.000 kilometro koadro) ipar-ekialdean, eta Lut (50.000 kilometro koadro) ekialdean.
* Mendilerro nagusiak bi dira: Elburz iparraldean, Kaspiar itsasoaren hegoaldeko bazterrean, eta Zagros mendiak ekialdean. Elburzen dago mendirik garaiena: Damavand (5.671 metro). Hau Eurasiar plakan Hindu Kushetik mendebaldera dagoen mendirik altuena da.
* Muinoaldeak mendilerroen magalean hedaturik daude. Herrialdearen bihotza dira, bertan baitaude herri eta hiri nagusiak, hala nola, Teheran, Yazd, Isfahan eta Xiraz.
* Zabalera handiko hiru lautada besterik ez dago Iranen: Khuzestango ordokia hego-mendebaldean, Irakeko mugatik hurbil, Kaspiar itsasoaren bazterra iparraldean, eta Makran hego-ekialdean.

## Hidrografia

Iranen ez da ibai handirik. Persiar golkoaren arroan Karun, Xatt al-Araben adarra, nabarmentzen da; herrialdeko ibaiarik luzeena da (725 km), eta nabigagarri bakarra. Karkheh ibaiak ere Xatt al-Araben du ahoa. Sefīd-Rud (670 km), berriz, Kaspiar itsasora isurtzen da. Erdialdeko goi-ordokian, aintzira gazietara isurtzen diren erreka asko agortu egiten dira udan. Urmia, ipar-mendebaldean dagoena, Irango aintzirarik zabalena da (5.200 kilometro koadro); Sistan eta Balutxistanen ere aintzira gazi ugari dago.

## Erreferentziak

* 1 2 The World Factbook: Iran, cia.gov
* ↑ Anquez, Matthieu. La stratégie de l'Iran: Entre puissance et mémoire. tempora, books.google.es.

## Kanpo estekak

* Datuak: Q695213
* Multimedia: Geography of Iran / Q695213
# Inchyra

Inchyra, Eskoziako gaeleraz: An Innis Iarach, Eskoziako herri bat da, Perth eta Kinross eremu administratiboan.

## Kanpo estekak

* Datuak: Q6014544
# Incilius alvarius

Incilius alvarius Incilius generoko animalia da. Anfibioen barruko Bufonidae familian sailkatuta dago, Anura ordenan.

## Erreferentziak

* ↑ (Ingelesez)Incilius alvarius IUCN zerrenda gorrian

## Ikus, gainera

* Bufonidae

## Kanpo estekak

* Datuak: Q10534901
* Multimedia: Incilius alvarius / Q10534901
* Espezieak: Incilius alvarius
# Inmaculada Jurío

María Inmaculada Jurío Macaya (Tafalla, Nafarroa, 1970) nafar politikaria da, Nafarroako Alderdi Sozialistako kidea. Zuzenbidean lizentziatu zen Nafarroako Unibertsitatean, eta lanbidez idazkari judiziala da. PSNren batzorde eragileko kidea, 2011 eta 2012 bitartean Nafarroako Gobernuko Justizia eta Barne sailetako zuzendari nagusia izan zen. 2019ko Nafarroako Parlamenturako hauteskundeetan PSNren zerrendan hirugarren postuan aurkeztu zen. 2019ko ekainaren 19az geroztik Nafarroako Parlamentuko lehen lehendakariordea da X. legealdian.

## Bizitza

1993an egin zen PSNko kide, eta 1995eko hauteskundeetan Tafallako udalerako zerrendan (10. postuan) zein Nafarroako Parlamenturako zerrendan (47. postuan) aurkeztu zen. 1996ko hauteskundeetan PSNren Senaturako zerrendan bigarren joan zen. 1996ko uztailean Javier Otanoren dimisioaren ondoren PSN zuzentzeaz arduratu zen batzordeko sei kideetako bat izan zen.
Zuzenbidean lizentziatua (1993), Familia Auzitegian idazkari judizial gisa jardun du. Lehenago Gironan lan egindakoa da, eta Iruñeko Laugarren Auzitegian ere ibili zenn. 2011n Nafarroako Gobernuko Justizia eta Barne Saileko zuzendaria izendatu zuten, 2012rarte.
2015eko hauteskundeetan foru parlamentari hautatua izan zen, PSNren zerrendan aurkeztu ondoren.2019ko hauteskundeetan PSNren zerrendan hirugarren postuan aurkeztu zen, eta ekainaren 19ko eratze-bilkuran Nafarroako Parlamenturako lehendakaritzarako hautagaia izan zen. Lehen itzulian bozketatik baztertua izan zen, bere alderdiko 11 botoak soilik eskuratu baitzituen. Ondoren, PSNk Parlamentuko lehendakariorde izateko proposatu zuen, eta 23 botorekin hautatua izan zen. Horrenbestez, Inmaculada Jurío Nafarroako Parlamentuko lehen lehendakariordea da X. legealdian, Unai Hualdek aurreko legealdian izan zuen lekua hartuz.

## Erreferentziak

* ↑ (Gaztelaniaz) PAMPLONA, GABRIEL GONZÁLEZ. (2011-06-23). «Inmaculada Jurío será directora general de Justicia e Interior» diariodenavarra.es (Noiz kontsultatua: 2019-06-19).
* ↑ (Gaztelaniaz) PSN-PSOE | Inmaculada Jurío Macaya. (Noiz kontsultatua: 2019-06-19).
* ↑ (Gaztelaniaz) «María Inmaculada Jurío Macaya - Los Parlamentarios Forales | Parlamento de Navarra» Nafarroako Parlamentua (Noiz kontsultatua: 2019-06-20).
* Datuak: Q64711607
# Inman Mills (Hego Carolina)

Inman Mills Ameriketako Estatu Batuetako erroldak esleitutako leku bat da. Spartanburg konderrian dago, Hego Carolina estatuan. 1.233 biztanle ditu, 2,949592 kilometro koadroko azaleran banatuta.

## Ikus, gainera

* Spartanburg konderria

## Kanpo estekak

* Datuak: Q3316226
# Inman (Nebraska)

Inman Nebraskako herri bat da. Holt konderrian kokatua dago. 2010ean 129 biztanle zituen, 0,74 kilometro koadrotan banatuta.

## Ikus, gainera

* Holt konderria

## Kanpo estekak

* Datuak: Q2512417
* Multimedia: Inman, Nebraska / Q2512417
# Inman (Hego Carolina)

Inman Ameriketako Estatu Batuetako hiri bat da. Spartanburg konderrian kokatuta dago, Hego Carolina estatuan. 2.990 biztanle ditu, 3,747147 kilometro koadroko azaleran banatuta.

## Ikus, gainera

* Spartanburg konderria

## Kanpo estekak

* Datuak: Q934234
* Multimedia: Inman, South Carolina / Q934234
# Inman (Kansas)

Inman Kansasko hiri bat da. McPherson konderrian kokatua dago. 2010ean 1.377 biztanle zituen, 1,52 kilometro koadrotan banatuta.

## Ikus, gainera

* McPherson konderria

## Kanpo estekak

* Datuak: Q2534693
* Multimedia: Inman, Kansas / Q2534693
# Iratiko baso nazionala (Brasil)

Iratiko baso nazionala (portugesez: Floresta Nacional de Irati) Paraná estatuan, Brasilgo hegoaldean dagoen naturgune babestua da.

## Ezaugarriak

Parkea 1968an sortu zuten, egun desagertu den Instituto Nacional do Pinho erakundearen babesarekin. Gaur egun Instituto Chico Mendes de Conservação da Biodiversidade erakundeak gestionatzen du. 3 802,480 hektarea ditu. Fernandes Pinheiro herrialdearen lurretan zabaltzen da.
Aberastasun handiko ingurua da. Bertan ugaztunen 99 espezi ikus daiteke, Paraná estatuko erdia baino gehiago. Hegaztien ikuspuntutik 318 espezie behatu dira. Narrastiak, 37 eta anfibioak, 28.

## Erreferentziak

* ↑ http://www.geonames.org/3480162/floresta%20nacional%20de%20irati.html#
* ↑ Portaria 559, 1968ko urriaren 25.

## Kanpo estekak

* (Portugesez):Wiki parkeak.
* Datuak: Q18479023
* Multimedia: Floresta Nacional de Irati / Q18479023
# Iratiko etxeak

Iratiko etxeak Zaraitzu ibaxako Otsagabia udalerriko etxalde bat da, Euskal Herriko Nafarroa Garaia lurraldean kokatuta, Pirinioak eskualdean.

## Ondarea

* Elurretako Andre Mariaren baseliza, XX. mendean eraikitako kristiau baseliza.
* Iratiko oihana, balio natural handiko baso-eremua, Europako bigarren pagadi handiena.

## Oharrak

* ↑ /iɾatíkò et͡ʃé.ak/ ahoskatua (laguntza)

## Erreferentziak

* ↑ Euskaltzaindia: Euskal Onomastikaren Datutegia.

## Ikus, gainera

* Otsagabia
* Zaraitzu

## Kanpo estekak

* Otsagabiko Udalako webgune ofiziala
* Datuak: Q110776098
# Iratxe (auzoa)

Iratxe Aiegiko udalerriko herria da. 2008ko urtarrilaren 1eko erroldaren arabera, 396 biztanle ditu.

## Demografia eta biztanleria

Iratxeko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 154 | 180 | 244 | 292 | 324 | 361 | 377 | 363 | 131 |

## Ikus, gainera

* Aiegi
* Iratxeko monasterioa

## Kanpo estekak

* Datuak: Q12259721
# Iratxe (argipena)

Iratxe Nafarroan dagoen leku-izen bat da:
* Iratxeko monasterioa: Aiegi udalerrian dagoen monasterioa.
* Iratxe: Aiegi udalerriko auzoa.
Hori dela-eta, emakume izena ere bada, hala nola:
* Iratxe Gutierrez idazlea
* Iratxe Mugire musikaria
* Iratxe Aguilera abeslaria
Beste batzuk:
# Iratxe Esnaola (argipena)

Iratxe Esnaola honako pertsonak izan daitezke:
* Iratxe Esnaola Aldanondo euskal idazlea;
* Iratxe Esnaola Arribillaga informatikaria;
# Iratoșu

Iratoșu Errumaniako udalerri bat da, Arad konderrian. 2.324 biztanle ditu, 46,33 kilometro koadroko azaleran banatuta.

## Herriak

Udalerrian honako herriak daude:
Iratoșu $^{(en)}$ Variașu Mare $^{(en)}$ Variașu Mic $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5060876
# Iratxe (erakundea)

Iratxe Nafarroa Garaian sortutako erakunde antifrankista izan zen.

## Jarduera

1963 urtean, gazte abertzaleen artean sortu zen Iratxe, eta izen bereko aldizkaria argitaratzen hasi ziren.
1964 urtean Iratxe erakundeko hainbat kide atxilotuak izan ziren Iruñeko Eroritakoen Monumentuan lehergailuak jartzeagatik.
1965 urtean Euskadi Ta Askatasuna erakundean integratu zen.

## Kide esanguratsuak

Erakundearen kide esanguratsuenak Jose Antonio Muguerza, Julian Larunbe, Jokin Garate eta Jose María Eskubi izan ziren.

## Erreferentziak

* ↑ (Gaztelaniaz) Bueno Urritzelki, Mikel. (2022-09-26). «Iratxe : la organización navarra antifranquista olvidada (1963-1965)» Amnis. Revue d’études des sociétés et cultures contemporaines Europe/Amérique (21) doi:10.4000/amnis.7354. ISSN 1764-7193. (Noiz kontsultatua: 2023-03-10).

## Kanpo estekak

* Datuak: Q117049329
# Iratxe Ansa

Iratxe Ansa Santesteban (Donostia, Gipuzkoa, 1976ko ekainaren 20a) gipuzkoar dantzaria eta koreografoa da. 2020an Espainiako Dantza Saria irabazi zuen interpretazioaren modalitatean.

## Biografia

Donostiako Goi Mailako Musika Kontserbatorioan graduatu zen. Ondoren Alemaniara joan zen Stuttgarteko John Cranko Eskolan ikasketak jarraitzera. 1993tik 2009ra, nazioarteko zenbait dantza-konpainiarekin lan egin zuen, hala nola Compañía Nacional de Danza, Lyon Opera Ballet, Basilea Ballet, Ballet Gulbelkian eta Nederlands Danse Theater. Ondoren, bakarkako karrera batean murgildu zen.
2009an Nederlands Danse Theatre utzi eta freelance moduan hasi zen tailer koreografikoak eskaintzen, proiektu espezifikoetan dantzatzen eta koreografiak sortzen.
2019an Metamorphosis Dance konpainia sortu zuen Igor Bacovich dantzari eta koreografo italiarrarekin elkarlanean, eta Al desnudo lana sortu zuten.
2020an Dantza Sari Nazionala eman zioten. Bere interpretazioagatik, epaimahaiak honako hau adierazi zuen:
   "Interprete gisa duen dimentsioa, bere lan fisiko hutsetik haratago distirarazten duena" eta "gorputza elikatzeko erabiltzen duen maisutasunagatik, teknika eboluzio konstante eta aldakor batean gainditzeko".
Koreografo gisa, Lines Ballet Junior Company, Lyon Balleteko Opera eta beste gala batzuetarako piezak sortu ditu.

## Sariak eta Aitorpenak.

* Bi Benois de la Danse sari.
* Dantzari onenaren saria, Solo Tanz Nazioarteko Antzerki Jaialdian.
* Solo Tanz Nazioarteko Antzerki Jaialdian emandako Publikoaren Saria.
* Gipuzkoako Dantza Profesionalen Elkarteako Ibilbide Artistikoaren Saria.

## Erreferentziak

* 1 2 3 «Iratxe Ansa (Donostia, 1976)» Dantzan.eus (Noiz kontsultatua: 2020-10-20).
* ↑ Ugarte Irizar, Itziar. (2020-10-20). «Iratxe Ansak irabazi du Espainiako Dantza Saria» Berria (Noiz kontsultatua: 2020-10-20).
* 1 2 3 «Iratxe Ansari eman diote Espainiako Dantza Saria» Dantzan.eus 2020-10-20 (Noiz kontsultatua: 2020-10-20).
* ↑ Mallona, Olatz Enzunza. ««Dantzariok aktore fisikoak gara»» Berria (Noiz kontsultatua: 2021-02-16).
* ↑ (Gaztelaniaz) «La errenteriarra Iratxe Ansa y Jesús Carmona, Premios Nacionales de Danza» El Diario Vasco 2020-10-19 (Noiz kontsultatua: 2021-12-10).
* ↑ «Iratxe Ansa — Danza.es» www.danza.es (Noiz kontsultatua: 2021-12-17).
* 1 2 (Gaztelaniaz) Yumpu.com. «iratxe ansa santesteban de la dantza al ballet - Errenteria» yumpu.com (Noiz kontsultatua: 2021-12-17).

## Kanpo estekak

* Iratxe Ansari elkarrizketa: Dantzariok aktore fisikoak garaBerria, 2021.02.16
* Al desnudo (Biluzik) bideoa. Iratxe Ansa eta Igor Bacovich Dantzan 2021.02.17
* Iratxe Ansaren instagram oriia
* Datuak: Q100655765